Ստանա Կատիչ

Ստանա Կատիչկամ Կատիկ (, /ˈstɑːnə ˈkætɨk/, ), սերբա-խորվաթական ծագմամբ կանադացի դերասանուհի, ավելի հայտնի է «Կասլ» հեռուստասերիալում դետեկտիվ Քեյթ Բեքեթի դերով։

Կենսագրություն 
Կատիչը ծնվել է Կանադայի Օնտարիո նահանգի Համիլթոն քաղաքում։ Հայրը սերբ է, մայրը՝ Հարավսլավիայից գաղթած խորվաթուհի։ Իր ազգության մասին խոսելիս Ստանան ասում է. «Իմ ծնողները Խորվաթիայի սերբեր են։ Ես մեզ անվանում եմ դալմաթցիներ»։ Նրա հայրը ծնունդով Վռլիկից է, մայրը՝ Սինից։ Ավելի ուշ Կատիչն ընտանիքի հետ տեղափոխվում է Իլինոյս նահանգի Ավրորա քաղաքը։ Միջին «Վեսթ Ավրորա» դպրոցն ավարտելուց հետո 1996 թվականին նա սովորում է Տորոնտոյի համալսարանում և Դ՚Պոլի համալսարանում, որը կրում էր Հուդմենի դրամայի դպրոց անունը, և որտեղ դերասանական արվեստ է ուսանում 2000-2004 թվականներին։

Ստանա Կատիչն ունի չորս եղբայր և մեկ քույր։

Բացի անգլերենը, նա տիրապետում է սերբերենին, սլովեներենին, ֆրանսերենին և իտալերենին։ Ունի ԱՄՆ-ի և Կանադայի երկքաղաքացիություն։

Գործունեություն 

Կատիչը խաղացել է Հանա Գիտելմանին «Հերոսներ» սերիալում, Քոլեթ Սթրենջերին՝ «24» սերիալի 5-րդ եթերաշրջանում և Ջենիին՝ «Սիրո տոն» ֆիլմում՝ խաղալով Մորգան Ֆրիմանի հետ։ Նա նաև մարմավորել է Մորգեշտերնին «Վրիժառու» ֆիլմում, Կորին Վենյուին՝ Ջեյմս Բոնդի մասին «Գթասրտության քվանտ» (թեպետ սկզբնապես ընտրվել էր Սթրավբերի Ֆիլդսի դերի համար) և Սիմոնա Ռենուային «Գրադարանավարը» ֆիլմաշարի երրորդ ֆիլմում («Գրադարանավարը։ Հուդայի գավաթների նզովքը»)։

2008 թվականի օգոստոսին Ստանան ստացավ Քեյթ Բեքեթի դերը «Կասլ» հեռուստասերիալում, որտեղ խաղում էր Նաթան Ֆիլիոնի հետ։

2008 թվականին Կատիչը հիմնեց սեփական «Sine Timore Productions» կինոընկերությունը, որը լատիներենից թարգմանաբար նշանակում է «Առանց վախի»։

20110 թվականի ամռանը Կատիչը նկարահանվեց ֆրանսիական «Միայն սիրահարների համար» և Դուբլինում Ռիչարդ Գիրի հետ «Երկակի գործակալ» ֆիլմերում։

Անձանական կյանք 
2015 թվականի ապրիլից Ստանան ամուսնացած է Քրիս Բրկլյակի հետ։

Ֆիլմագրություն

Ֆիլմեր

Ծանոթագրություններ

Արտաքին հղումներ 

 Պաշտոնական կայք
 

Կանադացի դերասանուհիներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
Տորոնտոյի համալսարանի շրջանավարտներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
Կանադացի հեռուստատեսային դերասանուհիներ
Կանադացի կինոդերասանուհիներ
Ամերիկացի դերասանուհիներ